CELEX: 62015CN0281
Language: ro
Date: 2015-06-11 00:00:00
Title: Cauza C-281/15: Cerere de decizie preliminară introdusă de Oberlandesgericht München (Germania) la 11 iunie 2015 – Soha Sahyouni/Raja Mamisch

7.9.2015   
            
            
               RO
            
            
               Jurnalul Oficial al Uniunii Europene
            
            
               C 294/29
            
         Cerere de decizie preliminară introdusă de Oberlandesgericht München (Germania) la 11 iunie 2015 – Soha Sahyouni/Raja Mamisch
   (Cauza C-281/15)
   (2015/C 294/36)
   Limba de procedură: germana
   
      Instanța de trimitere
   
   Oberlandesgericht München
   
      Părțile din procedura principală
   
   
      Reclamantă: Soha Sahyouni
   
      Pârât: Raja Mamisch
   
      Întrebările preliminare
   
   
               1)
            
            
               „Divorțul privat” – în speță cel din fața unei instanțe religioase siriene, în temeiul legii islamice Șaria – intră în domeniul de aplicare al articolului 1 din Regulamentul (UE) nr. 1259/2010 (1) al Consiliului din 20 decembrie 2010 de punere în aplicare a unei forme de cooperare consolidată în domeniul legii aplicabile divorțului și separării de corp?
            
         
               2)
            
            
               În cazul unui răspuns afirmativ la întrebarea 1):
               
                           a)
                        
                        
                           Articolul 10 din Regulamentul (UE) nr. 1259/2010 se aplică și în cazul în care se examinează dacă un divorț poate fi recunoscut pe teritoriul național?
                        
                     
                           b)
                        
                        
                           În cazul unui răspuns afirmativ la întrebarea 2 a):
                           
                                       (1)
                                    
                                    
                                       Trebuie să se ia în considerare în mod abstract o comparație din care rezultă că, deși legea forului garantează accesul la divorț și celuilalt soț, divorțul este, din cauza apartenenței la unul dintre sexe, supus altor condiții de drept procedural și material decât cele privind accesul la divorț al primului soț?
                                       sau
                                    
                                 
                                       (2)
                                    
                                    
                                       aplicabilitatea normei depinde de faptul dacă legislația străină, care este discriminatorie in abstracto, discriminează și în mod concret în speță?
                                    
                                 
                     
                           c)
                        
                        
                           În cazul unui răspuns afirmativ la întrebarea 2 b):
                        
                     Se poate considera un motiv de neaplicare a normei faptul că soțul discriminat a consimțit la divorț – chiar și sub forma primirii unei plăți compensatorii?
            
         
      (1)  JO L 343, p. 10.